**Výrobné podniky a ich činnosti**

Výroba je činnosť, v ktorej sa transformujú výrobné vstupy na výrobné výstupy.

Poznáme 3 stránky výroby:

1. Transformačný proces- súvisí s **vecnou** stránkou výroby. Ide o premenu konkrétnych vstupov na konkrétne výstupy,
2. Kombinačný proces- **organizačná** stránka výroby. Ide o kombináciu výrobných faktorov s cieľom vytvoriť výrobok,
3. Reprodukčný proces- **hodnotová** stránka výroby. Ide o kolobeh procesov financovania a investovania.

Ciele výroby:

1. **Kvantitatívne** – zhotoviť konkrétne výrobky v požadovanom množstve. Súvisia s vecnou stránkou výroby,
2. **Kvalitatívne** – súvisia s organizačnou a hodnotovou stránkou výroby.

Patria sem:

1. **Produktivita**(ide o princíp maxima):z danými výrobnými vstupmi dosiahnuť čo najväčšie výstupy.

P = výstupy/vstupy

 Z 1 € výrobných vstupov sme vyprodukovali 1,25 € výstupov.

2. **Hospodárnosť**(princíp minima): dané výstupy vyrobiť s minimálnou spotrebou vstupov.

 H = vstupy/ výstupy

 Na 1 € výrobných výstupov sme spotrebovali 0,80 € vstupov.

**Členenie výroby**

1. Typy výroby podľa výrobného programu:

**a)základná výroba**: výstupom sú výrobky hlavného výrobného programu. Tieto výroby predstavujú špecializáciu podniku (napr: pestovanie obilia v družstve),

**b)doplnková výroba:** výstupom sú výrobky, ktoré nie sú hlavným výrobným programom. Ale súvisia zo špecializáciou podniku. Ide o lepšie využitie výrobných kapacít a odpadu z výroby(napr: v družstve sa vyrábajú ozdobné predmety zo slamy),

**c)pridružená výroba:** výstupom sú výrobky, ktoré nesúvisia zo špecializáciou podniku. Nevyužíva sa výrobné zariadenie používané v základnej alebo doplnkovej výrobe ani odpad z nich( napr: šitie utierok na riad mimo poľnohospodárskej sezóny).

2. Typy výroby podľa vzťahu k výrobnému procesu:

**a)hlavná výroba:** ide o operácie na zhotovení základného výrobku. Výrobky sú určené na odbyt(Výroba nábytku v nábytkárskom podniku),

**b)pomocná výroba:** ide o výrobu výrobkov, ktoré zabezpečujú hlavnú výrobu.(nástroje, náradie, modely výrobku), nie sú určené na odbyt.

**c)vedľajšia výroba:** výroba rôznych druhov energií potrebných v hlavne a pomocnej výrobe.(elektr. Energia, stlačený vzduch, teplo)

3. Členenie výroby podľa priebehu výrobných procesov:

**a)spojitá výroba(kontinuálna):** prebieha bez časového prerušenia(chemické výroba, elektrická energia),

**b)nespojitá výroba(diskontinuálna):** je charakteristická časovými prestávkami vo výrobnom procese.

4. Typy výroby podľa hromadnosti:

**a)hromadná výroba:**

-vyrába sa jeden alebo málo druhov výrobkov ale vo veľkom množstve(prášky na pranie),

-vysoká opakovateľnosť,

-využívanie modernej techniky, vysoká deľba práce,

-možnosť zamestnať aj nízko kvalifikovaných zamestnancov,

-vysoká produktivita práce,

-možnosť znižovať náklady,

-dlhodobý hmotný majetok sa využíva najviac,

-krátkodobý hmotný majetok má najväčšiu rýchlosť obratu.

**b)sériová výroba:** Jednotlivé druhy výrobkov sa po určitom čase striedajú. Delí sa na malosériovú, strednosériovú, veľkosériovú výrobu(napr: výroba áut).

**c)kusová výroba:**

-Ide o veľký počet druhov výrobkov v malom množstve respektívne len jeden kus(napr: zákazkové šitie odevov),

-nepravidelnosť,

-náročná na konštrukčnú a technologickú prípravu výroby,

-náročná na kvalifikované pracovné sily,

-nízka deľba práce,

-univerzálne stroje.

**Zákonitosti organizácie výrobného procesu**

Proporcionálnosť – kvantitatívna vyváženosť jednotlivých zložiek výrobného procesu(**proporcionálnosť medzi pracnosťou výroby a počtom robotníkov**). Jej narušenie môže znamenať, že buď je nedostatok robotníkov a výrobky sa nevyrobia včas, alebo je prebytok robotníkov a niektorí nemajú čo robiť. Ešte môže ísť napr: o **proporcionálnosť medzi výrobnými operáciami**. Jej narušenie znamená, že niektoré výrobné operácie zdržiavajú plynulosť výrobného procesu.

Paralelnosť – súbežné vykonávanie výrobných operácií pri ktorých je to možné. Dosiahne sa tým skrátenie celého výrobného cyklu. Prejaví sa pozitívne v kvantitatívnych a kvalitatívnych výsledkoch výroby.

Rytmickosť – pravidelný a rovnomerný priebeh výrobného procesu, v pravidelných časových intervaloch sa zadávajú do výroby rovnaké výrobné vstupy a v pravidelných intervaloch vychádzajú z výroby výrobné výstupy.

Nepretržitosť – taký priebeh výrobného procesu, keď sa výroba nezastavuje. Predlžovanie nepretržitosti pozitívne vplýva na výsledky výroby. Každé prerušenie výroby ovplyvňuje výsledky negatívne.

Pri sledovaní rytmickosti výroby sa sleduje **výrobná takt**.

-priemerný časový interval medzi dohotovením 2 po sebe nasledujúcich výrobkov.

 Ft – časový fond

Tv =

 Q – množstvo vyrobených produktov za dané obdobie

Prevrátený Tv sa nazýva **výrobný rytmus**.

**Výrobné faktory a ich členenie:**

**-**predstavujú vstupy pomocou, ktorých prebieha podnikový transformačný proces.

**a)elementárne(základné) VF**: Majú rozhodujúcu úlohu v podnikovom transformačnom procese. Predstavujú základné vstupy bez ktorých by výroba nemohla prebiehať. Je to **ľudský pracovný výkon pri výrobnej a obslužnej činnosti, dlhodobý hmotný majetok, zásoby,**

**b)dispozitívne(odvodené) VF:** Zabezpečujú riadenie podnikového transformačného procesu. Patrí sem **ľudský pracovný výkon pri riadení podniku.** Zložky riadenia: plánovanie, organizovanie, vedenie ľudí, kontrola.

**Výrobok= výstup výrobnej činnosti**

Rozoznávame:

**1. finálny výrobok** – sú to také výrobky, ktoré sa už ďalej nespracúvajú, ale sú schopné uspokojiť nejakú konečnú potrebu. Prešiel všetkými fázami výroby.

**2. Polovýrobok** – je výrobkom z pohľadu jedného podniku. V inom podniku je materiálnym vstupom a ďalej sa spracuváva.

**3. Nepodarok** – nespĺňa predpísané parametre.

**4. Nový výrobok** – uspokojuje nové potreby, ktoré dosiaľ vyrábané výrobky neuspokojovali, alebo uspokojuje doterajšie potreby na vyššej úrovni, alebo uspokojuje doterajšie potreby pri úspore vstupov.

**Funkcie výrobku:**

**1. základná funkcia –** tvorí základ výrobku a predstavuje základný úžitkový efekt,

**2. doplnková funkcia –** forma výrobku a patrí tam( kvalita, obal, dizajn),

**3. funkcia rozširujúca základnú a doplnkovú funkciu –** servis, poradenstvo, platobné podmienky, spôsob distribúcie, služby,

**4. funkcie rozhodujúce o konkurenčnej schopnosti výrobku na trhu –** značka výrobku, goodwil výrobku alebo výrobcu, imidž, celková prezentácia výrobku alebo výrobcu.

Výrobok by mal spĺňať všetky úrovne funkcií aby bol na trhu schopný konkurencie. Ak je výrobok predmetom kúpy/predaja stáva sa tovarom.

**Právna ochrana výrobkov**

-spája sa predovšetkým zo značkou výrobku. Hovoríme jej ochranná známka.

**Podmienky**, ktoré musí spĺňať značka aby sa mohla považovať za ochrannú známku:

1. **musí mať rozlišovaciu schopnosť** – nemôže ísť o označenie zhodné už zo zapísanou ochrannou známkou, prípadne ľahko s ňou zameniteľné,

2. **krátka, ľahko zapamätateľná**,

3. **značka nemôže byť** štátna zástava, názov štátu, názov správneho územia ani medzinárodnej organizácie.

**Ochranná známka** – je označenie, ktoré je schopné odlíšiť výrobky pochádzajúce od rôznych výrobcov. Značka sa stáva ochrannou známkou po zápise do Osobitného registra.

Funkcie ochrannej známky:

1. **rozlišovacia** – slúži na odlíšenie rovnakých výrobkov od rôznych výrobcov,

2. **propagačná** – jej úlohou je dostať výrobok do povedomia spotrebiteľov,

3. **súťažná** – odstraňuje anonymitu výrobcov a pomáha výrobku presadiť sa v súťaži s konkurenciou.

Druhy ochranných známok:

1. **individuálna** – slúžia 1 podnikateľovi,

2**. kolektívne** – skupine podnikateľov, ktorých spája určitá hospodárska činnosť,

3. **výrobné** – chránia práva výrobcov,

4. **obchodné** – chránia práva organizácie pre ktorú vyrábajú rôzny výrobcovia.

Výrazové prostriedky:

* Slová ( škoda),
* Písmená (BMW, VÚB, OTP),
* Osobitný tvar písma(coca- cola),
* Obrázky(puma, nike),
* Číslice(7-up),
* Kombinácia predchádzajúcich.

**Práva majiteľa ochrannej známky** sú výlučne používať ochrannú známku, previesť OZ na iný subjekt, umožniť inému subjektu jej používanie na základe licenčnej zmluvy, pri nedovolenom použití OZ podať žalobu za náhradu škody a ušlý zisk.

**Výrobný program, výrobný profil, sortiment výroby**

**Výrobný program** – je súhrn výrobkov vyjadrený v sortimente a kvalite na ktorý sa zameriava výrobná činnosť.

**Výrobný profil** – výrobné zameranie podniku.

**Inovácie výrobného programu** – sú zmeny výrobného programu.

**Sortiment výroby:**

* Úzky – vyrába sa len niekoľko druhov výrobkov, špecializácia výroby,
* Široký – veľký počet rôznych druhov výrobkov a súvisí s diverzifikáciou výroby(rozširovanie),
* Hlboký – súvisí s variáciou výroby, z jednotlivých druhov výrobkov sa vyrába viac variantov,
* Plochý – 1 respektívne málo variantov z jednotlivých druhov výrobkov.

**Plán výroby:** konkretizácia výrobného programu, v objeme a čase

Faktory ovplyvňujúce tvorbu výrobného plánu:

1. výsledky marketingového prieskumu na spotrebiteľskom trhu dopytu,

2. situácia na obstarávacom trhu, čiže na trhu VF,

3. potvrdené objednávky(info. Odberateľov),

4. legislatívne pravidlá podnikania.

**Príprava výroby**

Uskutočňuje sa pred výrobou. Začína sa marketingovou prípravou(analýza trhu, zistenie potrieb).

**Etapy prípravy výroby:**

1.Predvýrobná etapa: **Veda** – objavenie nových myšlienok. **Výskum** - hľadanie možností uplatnenia nových myšlienok.

2. Výrobná etapa: **Vývoj**- transformácia nových poznatkov do výroby a vývin prototypu.

* **Technická príprava výroby:**

a)konštrukčná p. v. – je to technické a materiálové riešenie výrobku a vyhotovenie projektu,

b)technologická p. v. – je vypracovanie výrobného postupu.

* **Ekonomická p. v.:** Musíme stanoviť normy spotreby materiálu, výkonové normy, stanovenie nákladov, výnosov, kalkulácia ceny.
* **Organizačná p. v.:** Usporiadanie pracovísk.

**Výpočet výrobnej kapacity**

Základom je výpočet kapacity 1 stroja. Spôsob výpočtu je podľa stanovenia výkonovej normy stroja.

**1.** ak je výkonová norma stanovená ako **norma množstva**

 Fv x Nm Kv- výrobná kapacita

Kv = Fv- využiteľný časový fond.

 Nm Vypočítame ho keď od kalendárneho čas. Fondu(365dní) odpočítame dni pracovného pokoja a odpočítame počet dní na nevyhnutné pracovné prestávky. Prepočítava sa na hodiny pričom sa berie do úvahy aj zmennosť v podniku.

**Nm**- norma množstva. Vyjadruje maximálne množstvo výrobkov vyrobených za určitý čas za optimálnych podmienok na danom stroji.

2. ak je výkonová norma stanovená ako **norma času**

 Fv

Kv =

 Nč

 Nč – Norma času. Vyjadruje koľko času maximálne potrebuje stroj na výrobu 1 výrobku za optimálnych podmienok.

Podnik si VK nielen plánuje ale sleduje aj jej využívanie. Môže to podobne ako pri jej výpočte robiť 2 spôsobmi:

 Skutočný čas výkonu stroja

**1.** %využitia Kv = x100

 Fv

 Skutočný objem výroby

**2.** % využitia Kv = x100

 Kv